Rikosseuraamuslaitoksen valituslupahakemus koski hovioikeuden päätöstä, jonka mukaan murhasta ja seksuaalirikoksista tuomittu mies pääsee vapaaksi ensi vuoden syyskuussa.

Tuomittu tehnyt useita vakavia rikoksia Elinkautisestaan vapautuspäätöksen saanut mies oli tuomittu useista rikoksista. Vuonna 1993 hän oli raiskannut 13-vuotiaan tytön puukolla uhaten. Vuonna 1996 hänet tuomittiin elinkautiseen vankeuteen 15-vuotiaan tytön murhasta Tampereella. Murha oli tehty vuonna 1995. Elinkautisensa aikana mies oli päästetty lyhyelle lomalle, jonka aikana hän käytti seksuaalisesti hyväkseen neljävuotiasta lasta vuonna 2005.

Korkein oikeus on hylännyt murhaajaraiskaajan vapauttamista koskeneen valituslupahakemuksen. Murhasta ja seksuaalirikoksista tuomittu mies pääsee vapauteen yli 20 vuoden vankeuden jälkeen.

Rikosseuraamuslaitoksen valituslupahakemus koski hovioikeuden huhtikuussa antamaa päätöstä, jonka mukaan murhasta ja seksuaalirikoksista tuomitun vuonna 1974 syntyneen miehen vapauttamispäivä on 1.9.2016.

Helsingin hovioikeus perusteli vapauttamista päätöksessään muun muassa vankeusajan pituudella.

Ennen vapauttamispäätöstä hovioikeus kuunteli asiasta Rikosseuraamuslaitoksen, Turun vankilan ja Psykiatrisen vankisairaalan lausunnot. Rikosseuraamuslaitos ei puoltanut hovioikeuden kuulemisessa vapauttamispäätöstä. Lausunnot eivät ole julkisia.

Helsingin hovioikeuden vapauttamispäätös oli yksimielinen.

Päätöksessä elinkautisvanki määrättiin päästettäväksi ehdonalaiseen vapauteen syyskuun 2016 alusta. Koska korkein oikeus ei myöntänyt valituslupaa, hovioikeuden päätös jää pysyväksi.